Malagasy, Sakalava: Bible for 2 Corinthians

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## 2 Corinthians

Chapter 1
1Paoly, Apostoly raiky gny Jesosy tamy gny sitrapon-Dragnahary, sy Timoty rahalahintsika, ho agny ny fiangona Ndragnahary zay ao amy ny Korinto, sady ho agny reo mpino iaby manera gny faritry Akaia.2Ho amy gnareo gny fahasoava sy ny fiadana baka amy Ndragnahary Babantsika sy Tompo Jesosy Kristy.3Ho deray agne Andriagnanahary sy Baba gny Tompontsika Jesosy Kristy. I ro Baba gny Famindram-po sy Andriamanitry ny fampionona iaby.4Ndragnahary dia mampiono antsika amy gny fahoriantsika iaby, ka mba hahafahantsika mampiono reo zay ao agnaty fahoria. Ntsika ro mampiono reo hafa manahaky gny fampionona gnazy nampiasan'Andriamanitry ampionona antsika.5Fa manahaky ny hitimboa gny fiajalia ny Kristy noho ny aminay, no hitoboa gny fampionona anay koa amy gny alala gn'i Kristy.6Ka laha nampahoria zahay, izay ho agny gny fampionona sy famonjea agnareo. Sady laha nampionony zahay, izay ho agny ny fampionona anareo. Ny fampionona ro mandaitry lafa manam-pahareta hizara reo fijalia zay mitovy amy gny fijalianay koa.7Fa fahatokisanay momba agnareo fa azao antoky, satria zahay ro mahay fa gnareo koa mizara reo fijalia, gnareo koa mizara fampionona.8Fa tsy tianay nareo tsy ahay, ry rahalahy, gny amy gnareo gny olana nahazo anay tagny Asia. Zahay novesary mihoatry amign'izay tokony ho zakanay, maro loatry ka tsy nanantena hiaigna ela tokoa zahay.9Teo aminay vatany gny fagnameloha ho faty. Fa zay nahavy anay tsy hametraky gnty tokinay eo amigny tegnanay avao fa amy Ndragnahary zay mampitsanga ny maty.10Nagnavotry anay tamy ny loza mahafaty manahaky an'izay I, sady mbo hagnavotry ndraiky. Zahay mbo mametraky gny tohiny taminy fa mbo hagnafaky anay ndraiky I.11I hanao agny zay satria nareo manampy anay amy gny alala ny vavaky gnareo. Sady maro bakeo gny hagnome fisaora amy ny anaranay noho gny tombo mpahasoava nomea anay tamy ny alalan'ireo vavaky maro.12Zahay mirehareha amy zao: fijoroa vavolombelo gny amy ny feo ny fieritseretanay. Fa tamy ny fikasa malio voho fahatsotram-po zay baka amy Ndragnahary zay nanday ny vatanay ao amy zao tontolo zao. Zahay nahavita raha iaby zay sady anakabeazany niaraky taminareo\_\_tsy tamy ny fahendrea ny zao tontolo zao, fa tamy ny fahasoava Ndragnahary.13Zahay tsy nanoratsy raha tsy ho voavavaky na tsy ho azonareo. Zaho manantena fa,14satria gnareo nahazo ny momba anay amy ny ampahany, zahay ro ho antony rehareha gnareo amy ny andro ny Tompontsika Jesosy, manahaky anareo ho antony hireharehanay.15Satria natoky ny momba izay zaho, ka te ho agny aminareo aloha, mba hahafahanareo mahazo tombony amy ny fisafoha roa.16Nioma ny hisafa agnareo lafa safa amy ny alalako ho any Makedonia zaho. Bakeo mbo nagniry ny hisafa agnareo ndraiky zaho tamy diako baka any Makedonia, sady mbo hanatera gnareo ahy amy ny liako ho agny Jodia bakeo.17Lafa nieritreritry manahaky anizao zaho, nisalasala va zaho? Nanoma reo raha reo araky gny nofo va zaho, mba ivolanako "Eka, eka" voho "Tsia, tsia" amigny andro raiky avao?18Fa satria Ndragnahary matoky, antsika tsy afaky gny hivola na "Eka " na "Tsia."19Fa gny anak'Andriagnanahary, Jesosy Kristy, zay nitorian'i Sylvanosy, Timoty sy zaho taminareo, dia tsy "Eny " na "Tsia." Fa I nisafa avao hoe "Eny."20Satria gny fampanantenagn'Andriagnanahary iaby dia "Eny" iaby ao aminy. Ka amy ny alalany koa tsika hisafa hoe "Amena" ho agn'ny voninahitry Ndragnahary.21Andriagnanahary zay mampatandraky anay aminareo ao amy ny Kristy sady I nagniraky antsika .22I nagnisy tombokase tamintsika sady nanome gny Fanahy ho ao am-pontsika ho antok'izay mbo ho amemy antsika lafa afara ao.23Fa nikaiky an'Andriagnanahary zaho, hitsaga vavolombelo ho ahy zay antony tsy niaviako tao Korinto mba hamindrako fo amignareo.24Izay tsy sanatria noho zahay miezaky gny mamehy zay tokony ho finoanareo. Kanefa, zahay miara miasa aminareo amy ny fisinisinianareo, satria gnareo mijoro ao amigny finoanareo.

Chapter 2
1Fa nanapa-kevitry gny tsy hagnato anareo indraiky ny vatategnako amy ny andro mpangirifiria.2Laha niteraky alahelo amignareo zao, ia ro afaky mampisinisiny aminakay ankoatry ny raiky zay nofereko avao?3Nanoratry zago manahaky ny nataoko mba tsy ho voaferin'ireo zay tokony mampisinisiny ahy lafa avy agny aminareo. Izaho mana-fahatokisa gny aminareo iaby fa gny fisinisiniako, fisinisinia mitovy aminareo iaby.4Fa nanoratry ho anareo zaho baka aminy fahoria bevata, miaraky amy ny fangirifiria ny fo, sady miaraky amy ny ranomaso be. Tsy te ampalahelo anareo zaho, fa koa, te hampahay anareo ny alaliky ny fitiava zay agnanako ho anareo.5Laha nisy olo niteraky alahelo, tsy niteraky agny zay tamiko raiky avao I, fa amigny endriky hafa. Tsy hagnitara agny zay aminareo iaby.6Ampy ny fanasazia nataony maro an'isa io olo io.7Ka henaniky zao laha tokony ho faganasazia, gnareo tokony hamela heloky voho hampiogno azay. Ataovo zay raha zay mba tsy handipatry azy amy ny alahelo maro loatry.8Noho zay mankahery anareo zaho mba hampatandraky ampahibe maso ny fitiavanareo azy.9Izay ro antony nanoratako amy ny raha iaby aminareo mba hitsapako agnareo ary ahalalako na mankatoa amy raha iaby agnareo.10Laha mamela olo nareo, mamela agny olo zay koa zaho. Izay nengako\_\_laha manenga ny raha iaby zaho\_\_zay famelan-keloky zay ro fitiava anareo amy ny fanatrehan'i Kristy.11Zay ro mba tsy hamitaha ny satana anay. Satria zahay ro mahay reo drafiny.12Nisokatry ho ahy ny varavara tamy ny Tompo lafa avy tao amy ny tana be agn'i Troasy nivola ny fanambara soa agn'i Kristy tagny.13Na izay aza tsy nana fiadanantsay zaho, satria tsy nahita gny rahalahiko Titosy tagny. Ka noho zay, nagnenga andreo zaho sady nandeha nimpoly tagny Makedonia.14Fa fisaora ho an-Dragnanahary zay amin'i Kristy mitariky anay mandrakariva ao amy ny fandresea. Amy ny alala baka amintsika ro hanamparitaha ndre aia ndre aia ny hanitry mamy amy ny fahaiza azy.15Fa zahay ro hagnitry mamin'i Kristy an-Dragnahary na teo amy reo zay novonjeny voho teo amy reo zay ho maty.16Ho an'olo zay ho maty, zay ro hagnitsy baka amy ny fahafatesa. Ho agn'ireo sasany zay voavoanjy, dia hagnitsy baka amy ny fiaina ao amy ny fiaina. Ia ro mendriky amign'ireo raha reo?17Fa zahay tsy mitovy amign'ireo olo maro zay mivarotry gny safa Ndragnanahary mba ahazoany tombony. Fa koa amy ny fahadiovam-po ro hiresahanay amin'i Kristy satria nalefa baka amy Ndragnahary zahay, tao amy fahitan'Andriagnanahary.

Chapter 3
1Hanomboky hisinisiny am-batanay ndraiky va zahay? Zahay tsy mila taratasy fanamaria aminareo na baka aminareo, kara olo sasany, sa tsy zay?2Ny vatanareo ro taratasy fanamarianay, zay voasoratry ao am-pontsika, zay hay sady akian'olo iaby.3Nareo manoro fa taratasy fagnambara baka amign'i Kristy, zay nomentsika. Izay no tsy voasoratry tamy ny ranomainty fa tamy ny Fanahin-Dragnahary velo. Izay no tsy voasoratry teo amy ny takela bato, fa teo amy ny takelaky ny fo ny olombelo.4Zay ro toky ananantsika eo anatrehan'Andriagnanahary amy ny alalan'i Kristy.5Ntsika tsy mahefa amy ny vatategnantsika mba handramby ndre ino ndre ino baka amintsika, fa koa, gny fahefantsika baka amin'Andriagnanahary.6Andriagnanahary nanao antsika mba ho mpanompo gny fanekea vaovao. Izay ro fanekea tsy baka amy ny soratry fa nagny ny Fanahy. Fa ny soratry mahafaty, sady ny Fanahy magnome haveloma.7Fa ny asa zay niteraky fahafatesa ro voasoratry tagnabony vato\_\_ka niavy tamy ny voninahitry bevata ny vahoaky Israely ka tsy afaky nijery ny vatan'i Mosesy. Zay dia noho ny voninahitry ny vatany, ny voninahitry zay nihalevo.8Ho vonihatry bevata manao akory ny asa atao ny Fanahy?9Fa laha nana vonihatry ny asa ny fanameloha, dia ho nanao akory ny fitomboa ny voninahitry ny asa ny fahamarina!10Satria tokoa, nomea voninahitry indraiky mandeha dia tsy hanambonianhhitry sasy, noho ny voninahitry zay mampitombo azy.11Fa laha zay mandalo avao ro mana voninahitry, tsy hana voninahitry mandilatry agny zay va zay mahaliny!12Satria mana toky mitovy any zay ntsika laha mahasaky tokoa.13Ntsika tsy raha mitovy agn'i Mosesy zay nitako ny sorakiny tamy ny voaly, mba tsy hahafaha ny fokonolon'Israely mijery azy mivanta amy ny fiafara ny voninahitry zay mandalo avao.14Fa ny saindreo ro donto. Ndre hatry henanikizao io voaly io mbo mitoboky eo amy ny fanekea taloha. Tsy mivoha io satria ao amin'i Kristy ro alay.15Nefa na henanaiky zao, na ombia na ombiaro amakia ny lalanan'i Mosesy, ka mbo manako ny fo ndreo ny voaly.16Nefa laha mitoliky amy ny Tompo ny olo, dia alay ny voaly.17Sady ny Tompo ro Fanahy. Zay misy ny Fanahy ny Tompo, ro misy ny fahafaha.18Ntsika iaby tsy misarom-boaly mba hahita ny voninahitry ny Tompo. Ntsika fa voaova ho ao amy ny voninahitry mitovy zay baka amy ny voninahitry ho amy ny voninahitry, zay baka amy ny Tompo, tsy ia fa ny Fanahy.

Chapter 4
1Noho izay, satria zahay io ro mana ny asa fagnompoa izay, sady vo nahazo famindram-po, ka tsy kivy zahay.2Fa koa, nandavanay ireo fomba mahamegnatsy voho navony. Tsy mivelo amy ny fitaky zahay, sady mampiasa raha marina ny safan-Driagnanahary. Amy ny fagnatoroa ny marina. Zahay ro mibaiko ny vatanay amy ny feo ny fieritsereta ny olo mba handesy eo imason'Andriagnanahary.3Fa laha voatako ny filazantsaranay, izay ho voatako amy ny zay maty avao.4Amy ny raha mitranga amy ndrozy reo, ny Andriagnanahary zao raha iaby zao ro mahajiky ny say zay tsy mino an-dreo. Vokatry zay tsy afaky ny fahazava ny filazantsara ny voninahitry i Kristy ndreo, zay sorak'Andriagnanahary.5Fa zahay tsy manambara ny vatanay ,fa i Kristy Jesosy manahaky ny Tompo,sady ny vatanay manahaky ny mpanomponareo nnoho amin'i Jesosy.6Fa Andriagnanahary dia gnazy raiky zay nivola hoe: "Ny fahazava hamiratry ao amy ny haiziky." I namiratry tao am-ponay mba hanome ny fahazava ny fahalala ny voninahitry Andriagnanahary eo amy ny fagnatrehan'i Jesosy Kristy.7Fa zahay mana harena zay ao anaty tavoara tany mpotaky, mba hazava ka ny hery bevata mihoatry lavitry dia nany Ndragnahary fa tsy gnanay.8Ampahoria amy ny fomba maro zahay, fa tsy resy. Tsobo hevitry zahay fa tsy hatriky fahafoizam-po.9Enjehy zahay fa tsy nenga. Vonoy zahay fa tsy rava.10Manday eo amy ny vatanay ny fahafatesan'i Jesosy Kristy avao izahay, amin'izay ny fiainan'i Jesosy avao ro miseho eo amy ny vatanay.11Izahay zay velo dia manday avao amy ny vatanay ny fahafatesan'i Jesosy, amy zay ny fiainan'i Jesosy hiseho eo amy ny vatanay olombelo.12Noho zay ny fahafatesa dia miasa ao amintsika fa ny fiaina miasa ao aminareo.13Fa zahay mana ny fanahy ny finoa mitovy araky zay voasoratry hoe:14"Nino zaho, ka nisafa zaho." Mino avao koa zahay, sady nisafa avao koa zahay. Hainay fa raiky zay nananga ny Tompo Jesosy ro hananga antsika avao koa miaraky amin'i Jesosy. Hainay fa handay anay miaraky aminareo ao amy ny fagnatrehany I.15Ny raha iaby dia ho anareo mba, araky ny fahasoava voaparitaky tamign'olo maro ro hitomboa ny fagnomezam-pisaora ao amy ny voninahitry Ndragnanahary.16Ka noho zay tsy ho kivy zahay, ndre malemy amonto aza zahay, ka havaozy isan'andro isan'andro ny ao anatinay.17Fa amy zao andro henaniky zao, ny fahoria maiva manoma anay ho amy ny lanja ny voninahitry maharitry mandrakizay zay mihoatry ny lanjany ny raha iaby.18Fa ntsika tsy mijery raha zay hita, fa reo raha tsy hita. Reo raha zay mety hitantsika ro tsy maharitry, fa reo raha zay tsy hita ro maharitry mandrakizay.

Chapter 5
1Haintsika fa laha vo rava ny fonena eto an-tany zay ipetrahantsika, dia mana-trano baka amin-Dragnahary ntsika. Zay no trano tsy natao ny olombelo, fa trano mandrakizay, any an-danitry.2Fa eto amin'ity trano-lay ity ntsika ro mihay, magniry mare gny ahazo ny fipetrahantsika agny an-danitry.3Maniry mare ntsika satria amy ny fanaovantsika agny zay de ho hita tsy misiky ntsika.4Fa laha mbo amy ny trano lay ty avao ntsika, dia mifoahy, mavesatry enta. Tsy te hita ntsika. Fa koa, te hisiky ntsika, mba ho ately ny fiaina zay mety maty.5Gny raiky zay nanoma antsika ho amign'izay raha zay dia Andriagnanahary, zay nagnome ny fanahy ho fagnambara ho avy.6Noho zay dia matokisa avao. Tongava say fa lafa an-trano amy ny vata ntsika, de ho lavitry ny Tompo.7Fa mandeha amy ny finoa avao ntsika fa tsy amy ny raha hita.8Ka noho zay dia mana fatokissa ntsika. Aleontsika lavitry ny vata fa an-trano miaraky amy ny Tompo.9Ka ataontsika tanjona izay, na an-trano ntsika na alavitry, mba hampisinisiny Azy.10Fa ntsika iaby tsy maintsy hiseho eo aloha ny seza fitsaran'i Kristy, mba mety ahazoa ny tsirairaiky ny mifanaraky azy amy ny raha vitany tao amy ny vata, na ho amy ny soa na ho amy ny raty.11Noho zay, ny fahafantara ny havozoa ny Tompo, no handresentsika lahatry ny olo. Ny maha ntsika antsika dia hita Ndragnahary mazava soa. Antenaiko fa mazava amy ny feo ny fieritreretanareo avao koa izay.12Tsy miezaky ny handresy lahatry anareo zay mba hijery anay manahaky ny mahity fo. Fa koa manome antony ho anareo hisinisinia noho ny aminay zahay, mba hanananareo valin-tsafa ho agn'ireo zay misinisiny ny amy ny soraky amonto fa tsy ny amy ny zay ao am-po.13Fa laha tsobo-fihevera zahay, de ho an-Dragnahary zay, fa kaha avy fihevera soa zahay, dia ho anareo zay.14Fa gny fitiavan'i Kristy ro manery anay, satria azonay antoky ny hoe: nisy olo raiky maty ho any olo iaby, ka noho zay dia maty ny raha iaby.15Maty I ho any raha iaby, mba tsy ho velo ho agny ny gnaindreo koa reo zay velo fa hoa Azy zay maty sady natsanga noho ny fitiava azy reo.16Noho zay antony zay, manomboka izao dia tsy mitsara na ia na ia araky ny fomban'olombelo ntsika, na dia fa nijery gn'i Kristy manahaky izay aza ntsika taloha. Fa henaniky zao isika dia tsy mitsara ntsika na ia na ia manahaky anizay koa.17Noho zay, laha misy olo ao amin'i Kristy, dia olom-baovao I. Fa roso any raha iaby taloha. Reo, fa lasa vaovao I reo.18Reo raha iaby reo dia baka amy Ndragnanahary. Nampilongoany tamy ny Vatany tamy ny alalan'i Kristy ntsika, sady nomeny antsika ny asa fanompoa ny fampihavana.19Izany hoe, ao amin'i Kristy Andriagnanahary no mampilongo izao tontolo zao amy ny tenany, tsy manisa ny fahadisoan'i reo amy ndreo. Nankininy taminay ny hafatry ny fampilongoa.20Voatondro ho mpisolo-vata agn'i Kristy zahay, toy ny hoe amy ny alalanay ro hanaova Ndragnahary ny kaikiny. Misoloho anareo zahay, noho i Kristy: "Milogoa amin'Andriagnanahary!"21Nataony ho soro ho agny ny fahotantsika Kristy. I gnazy raiky zay tsy nagnota mihitsy. Nataony zay mba ho fahamaria an'Andriagnanahary ao amy ntsika

Chapter 6
1Miara-miasa aminy, izahay mamporisiky anareo tsy handramby ny fahasoavan'Andriagnanahary fahatany.2Fa nisafa I hoe: "Tamy ny fotoa mety, nijanjy anareo Zaho, ary tamign'andro famonjea ro gnanampy anareo Zaho. Henteo, henaniky zao ro andro mety. Jereo, henaniky zao no andro ny famonjea.3Tsy mametraky vato hiboka ndra alohan'ia ndre ia zahay, fa zahay tsy magniry ny haraty laza ny asa fanompoanay.4Fe koa, zahay ro manaporofo ny vatanay amy ny asanay iaby, fa mpanompon'Andriagnanahary zahay. Zahay ro mpanompony amy ny fahalinisa be, fahoria, fahaterea, fahasarota,5reo vango, fanagadra, fikomia, amy ny asa mahery, amy ny aliky tsy miroro, amy ny hamosary,6amy ny fahadiova, fahalala,fahareta, fahatsoram-po, amy ny Fanahy Masina, amy ny tena fitiava.7Zahay ro mpanompony ao amy ny safa fahamarina, ao amy ny herin-Dragnahary. Zahay ro mana ny fiarova ny fahamarina ho agny ny tagna havana sy ny havia.8Zahay miasa amy ny vonihatry sy amy ny fahafam-baraka, amy ny fagnaratia sy ny fidera. Zahay ro asara ho mpamitaky kanefa zahay ro marina.9Zahay miasa sahalan'ireny tsy misy mahay regny kanefa zahay ro malaza. Miasa la ho maty zahay, jereo fa mbo miay soa. Miasa zahay sahala ny voasazy noho ny asany kanefa tsy voasiaky ho maty.10Zahay miasa sahala malahelo kanefa misinisiny lava. Zahay miasa sahala ny olo mahantra kanefa mampanan-karea olo maro zahay. Miasa manahaky ny tsy manan-draha na ino na ino zahay kanefa manahaky ny mana ny raha iaby.11Zahay misafa ny raha marina iaby taminareo, ry korintiana, sady ny fonay ro misokatry misagnasagna.12Ny fonareo tsy nofehezinay, fa nareo ro namehy ny fihetreham-ponareo.13Sady ho valiny ara-drariny, miresaky aminareo manahaky ny amy ny zaza zaho, sokafo hisagnasagna ny fonareo.14Ka mifamehy amign'ireo tsy mino. Fa ino ro iraisa ny fahamarina voho ny fandikan-dalana ? Fa ino ro iaraha ny mazava amy ny maiziky?15Ino ro mety ho fifagnaraha eo amign'i Kristy voho Beliala? Na ino ro tokony anjara anana ny mpino raiky na ny tsy mpino?16Sady ino ro fifanaraha misy eo amy ny tempolin-Dragnahary voho ny sampy? Fa tsika ro tempolin-Dragnahary velo, araky ny fa nivolanin-Dragnahary hoe: "Hipetraky eo aminareo Zaho sady handeha eo amin-dreo reo. Zaho no ho Andriagnanahary ndreo sady I reo ro ho oloko."17Noho zay, "Miboaha iala eo amy ndreo sady mitokana," hoy ny Tompo. "Ka mikasiky raha maloto, sady Zaho handramby anareo.18Zaho ro ho Baba ho anareo, sady nareo ho agnako lahy sy ho agnako vavy," hoy ny Tompo Tsitoha.

Chapter 7
1Ry tiako, hatramin'ny nanantsika ireo safa fikasa, ndao ntsika mba hagnadio gny vatantsika amy raha iaby zay mahatonga fahalotoana amy vatanga sy fanahintsika. Ndao ntsika handiniky ny fahamarina amy ny fahatahora an'Andriagnanahary.2Rambeso zahay! Fa tsy nanao raty na taminia na taminia. Tsy nagnafery na nagnararaitry na ia na ia zahay.3Tsy hanameloky anareo ro hisafanako zao. Fa nivolagniko fa ato am-ponay nareo, fa miaraky maty sady miaraky velo ntsika.4Mana fahatokisa bevata aminareo zaho sady mieboebo noho ny amy nareo. Atriky fampionona zaho. Mitobatobaky ny fisinisiniako ndra eo aza ny fampijalia iaby.5Lafa niavy tagny Makedonia zahay, tsy hijanojano ny vatanay. Noho zay, mijaly tamy ny fomba iaby zahay noho ny fifamalia tagny ambaliky voho ny tahotry tanaty tao.6Fa Andriagnanahary zay mpakahery ny kivy ro nampahery anay tamy ny fiavian'i Titosy.7Tsy tamy ny fihaviany avao ro nampahereza Ndragnahary antsika. Fa tamy ny fampahereza zay norambesin'i Titosy baka aminareo. Misafa antsika I amy ny habe ny fitiavanareo, ny alahelonareo, sy ny fiahianareo ahy mare. Ka hisinisiny mandrakizay zaho.8Ndra mampalahelo anareo aza gny taratasiko, la tsy mampagneny ahy zay. Fa nanegny tamy zay aho lafa nampalahelo anareo gny taratasiko. Fa nalahelo tagnatiny fotoa kely nereo.9Henaniky zao faly aho, tsy hoe satria mijaly nereo, satria gny alahelonereo nanday anareo tamy gny fisolohova. Nereo ro niay gny fahoria amin'Andriagnanahary ka tsy gnisy tsobo gny fijalianareo ho agnay.10Gny fahoria ao amin'Andriagnanahary ro nanday anareo tamy gny fibebaha gny mba hatanteraha ny famonjea tsy misy fanegnena. Ndra zay aza, gny alahelon'izao tontolo izao, ro manday gny fahafatesa.11Henteo gny habevata gny herinareo tamy gny fahoria ao amin'Andriagnanahary. Bevata tokoa gny habe gny fiareta tao amy nereo mba hanaporofoa fa tsy manan-tsiny nereo. Bevata tokoa gny havinitrareo, gny fahavozoanereo, gny alahelonereo, gny zotom-ponereo sady gny fanirianareo hahita gny fahamarina zay tokony hatao! Gny raha iaby ro nanaporofo tamy gny vatanareo fa nareo tsy mba nasiaky tamin'izay raharaha zay.12Ndra nanoratry taminareo aza Aho, zaho tsy nanoratsy ho an'ireo mpanao raty, na ho an'ireo zay mahaligny gny raty. Nanoratry aho mba hahaiza gny fahazotoanareo teo amignay eo agnilan'Andriagnanahary.13Tamy gny alala gny zay ro nampahereza anay. Mandilatry gny fampahereza zay fa ananagnay, nihoatry mare gny fisinisinia noho gny fisinisinian'i Titosy. Satria gny fanahiny no velombelo noho ny aminareo iaby.14Laha raha nirehareha tamy gny momba anareo zaho, tsy mba niafa-baraka. Mifanohitry amy zay raha iaby nosafagninay taminareo gny tena marina iaby, gny fireharehanay momba anareo tamin'i Titosy ro voaporofo fa to.15Gny fitiavanay anereo ro bevata mare, manahaky gny nahatiarova gny fankatoavanareo iaby, Henteo moa gny fandraisanareo azy tamy gny tahotry sy hitikitiky.16Misinisiny aho satria mana fahatokisa tamy nareo.

Chapter 8
1Tianay ho hainareo, ry rahalahy, gny momba gny fahasoavan'Andriagnanahary zay nomea tao amy reo fiangonan'i Makedonia.2Nandritry gny fitsapa bevata tamy gny fahoria, gny fitompany gny hafalia voho gny tegna fahantrandreo ro niteraky harem-bevata gny fahalalan-tagna.3Satria mitsanga vavolombelo zaho fa nanao bevata araky zay vitandreo reo, sady mihoatry gny vitany aza. Sady tamy gny sitrapon-dreo manoka4voho niaraky tamy gny fisolohoa mare ro nangatahan-dreo tamy gnay gny fahafaha mba hanana anjara amy ity asa fanompoa eo amy reo mpino ity.5Tsy niseho araky zay nantenainay izay. Fa koa, nanolotry gny tagnany voalohamy tamy Andriagnanahary reo. Sady nanolo-bata ho anay reo tamy gny sitrapon'Andriagnanahary.6Ka namporisiky agn'i Titosy zahay, zay fa nanomboky agn'izay asa zay mba hagnantanteraky gny fahasoava eo amy nareo.7Fa nareo oa manan-karena amy gny rha aiaby iaby, amy gny finoa, amy gny safa, amy gny fahaiza, amy gny fahazotoa iaby sady any gny fitiavanareo anay. Ka mba ataovo azo antoky mba hanan-karena amy zay asa fahasoava nareo. [Gny ULB sy ny UDB miaraky amy reo dikan-tsafa maro hafa, ka mivaky hoany zao: "Ao amy gny fitiavanao anay." Gny dikan-tsafa hafa koa mivaky hoany zao: "Ka ao amy gny fitiavanay nareo"]8Tsy misafa agny zay zaho sahala gny ho baiko, fa mivola koa zaho amy gny fitrapa gny fahamarinana gny fitiavanareo amy gny fampitaha agny zay zotom-po gny olo hafa.9Satria hainareo gny fahasoava gny Tompontsika Jesosy Kristy. Ka na nanan-karena aza I, mbo nandrary mahantra noho nareo, ka amy gny alala gny fahantra ro mety ahazoanareo harena.10Amy zay safa zay ro hagnome hevitry anareo zaho zay hagnampy anareo. Tao raiky lasa zay, tsy nanomboky nanao raha nareo fa magniry mare gny hanao agny zay.11Henaniky zao, vitao zay raha zay manahaky gny nisia gny zotom-po voho fagniria hanao agny zay, ka enga anie hagnatanteraky agny zay tokoa nareo, araky zay azo nareo hatao.12Satria laha magniry mare gny hanao agny zay asa zay nareo, de raha soa sady azo ekea zay. Tsy maintsy mifototry amy zay gny hanana gny olo raiky zay, fa tsy zay tsy agnanany.13Fa zay asa zay ro tsy mba hagnamaiva gny hafa sady tsy hanahira anareo. Fa koa, tokony hisy gny rariny.14Gny harenanareo henaniky zao ro hagnome zay ilaindreo amy zay koa mba hagnomeza gny harenan-dreo zay ilainareo. Voho agnomezan-dreo gny rariny.15Araky zay fa voasoratry hoe: "Gnazy raiky zay gnanan-draha maro ro tsy gnana sisa, sady gnazy raiky gnanan-draha kelikely ro tsy hana gny tsy ampy."16Fa agn'Andriagnanahary gny fisaora, zay nametraky tao ampon'i Titosy gny fahendrea zay ananako amy nareo.17Fa I tsy nagnaiky gny kaikintsika avao, fa laha matotry gny amy zay avao koa. Gnamojy anao tamy gny sitrapony manoka I.18Gnalefanay I miaraky tamy gnazy rahalahy zay noderay tao agnivo gny fiangona maro noho gny asany zay mitory gny safa soa.19Tsy zay avao, fa mbo nofilign'ireo fiangona koa I mba handeha hiaraky amy nay handay agn'izao asa fahalalan-tagna zao. Izay ro ho agny voninahitr'i Tompo saho ho agny gny fanirianay hanampy.20Mitao zahay gny any gny mety hisia gny olo mitaray momba anay mahakasiky agn'io asa fahalala tagna zay hatao gnay io.21Ka mila mitao zahay mba hanao gny mendriky, fa tsy eo aloha gny Tompo raiky avao, fa eo aloha gny olo koa.22Mandefa rahalahy raiky hafa koa zahay miaraky amindreo. Matetiky zahay ro nitrapa azy, sady nahita azy mafana fo amy gny asa maro. Mazoto tokoa I henaniky zao noho gny fahatokisa bevata zay agnanany aminareo.23Laha gny amin'i Titosy, I ro namako voho mpiara-miasa amiko ho anareo. Laha gny amy gny rahalahinay, fa nalefagn'ireo fiangonan-dreo reo. Voninahitry ho agn'i Krsty rozy reo.24Ka atoro andreo gny fitiavanareo, sady atoro amy gny fiangona gny antony hireharehanay momba anareo.

Chapter 9
1Mahakasiky gny asa fagnompoa ho agny gny mpino, tsy tena ilako gny manoratry ho anareo.2Haiko gny momba gny fagnirianareo, zay ireharehako amy gny olon'i Makedonia. Novolagniko andreo fa Akaia ro fa vonona manomboky tamy gny tao lasa. Gny zotom-po nareo ro nanosiky gny ankamaroa gn'ireo hiasa.3Sady nirahiko gny rahalahy mba tsy ho raha fahatany avao gny fireharehantsika momba anareo sady mba ho vonona nareo araky gny fa nosafagniko taminareo.4Laha tsy zay, laha misy Makedoniana maro miaraky amiko sady mahita anareo mbo tsy vonona, ho megnatry ntsika\_\_tsy mivola ndra ino ndra ino gny momba nareo aho noho gny fahatokisa anareo.5Ka mieritreritry zaho fa ilay gny mamporisiky agn'ireo rahalahy handehaagy aminao sady hanao fifanaraha aloha sandrany gnt amy gny fanomeza zay fa nampanantenainao. Izay ro afaha mivonona manahaky gny fitahia, fa tsy manahaky gny raha tsy azo ekea.6Gny tena izy: Gny raiky zay manely kely ro hijinja kely avao koa, fa gny raiky manely amy gny tanjom-pitahia ro hijinja fitahia avao koa.7Engao gny tsiraikiraiky hanome araky zay fa norafetiny tao am-pony. Ka enga manome fahoria na faneriterea I. Fa gny mpanome am-pifalia ro tian'Adriagnanahary.8Sady Andriagnanahary ro afaky mampitombo gny fitahia ho anao, amy gny raha iaby iaby, afaky hahazo zay raha ilainareo iaby iaby isan'andro nareo. Zay gny raha misy mba afahanareo manatombo gny asa soa nareo.9Zay ro araky gny voasoratry hoe: "Nozarainy reo hanana sady nanome azy reny ho agny gny mahantra. Mahiratry mandrakizay gny fahamarinany."10I gnazy manome voa ho agny gny mpamboly zay manely voho gny mofo ho agny hany ro hamatsy voho hampitombo ny voagnao amy famafazana. Hampitombo gny vokatry gny fahamarina I.11Hahazo harena amy gny fomba maro iha mba hahavy anao ho malalaky tagna. Zay ro handay fagnatoroa fisaora an'Andriagnanahary amy gny alalanay.12Gny fahatanteraha io asa fagnompoa io tsy vita gny hoe mahahatriky gny rha ilay gny mpino avao. Mitombo avao koa zay amy gny asa fagnomeza fisaora an'Andriagnanahary maro.13Fa noho gny fitrapa anareo voaporofo amy nio asa io, ro hagnomezanareo voninahitry an'Andriagnanahary amy gny fanekea gny fihabohanareo amy gny safa soan'i Kristy. Ka hanome voninahitry an'Andriagnanahary koa nareo amy gny fahalalan-tagnanareo amy gny fagnomeza ho andreo voho gny olo iaby.14Magniry anao rozy reo, sady mivavaky ho anao koa reo. Ataon-dreo zay noho gny habevata gny fahasoavan'Andriagnanahary ao aminao.15Ho an'Andriagnanahary anie gny saotry noho gny fagnomeza tsy hay volagny!

Chapter 10
1Zaho, Paoly, misoloho anareo gny vatako, amy gny fanetreha tena sy hamoram-panahin'i Kristy. Malemy fanahy aho lafa eo amy gny fanatreha nareo, nefa mahasaky gny amy nareo aho lafa tsy eo.2Mangataky aminareo aho, lafa miaraky amy nareo aho, tsy mika mahasaky amy fahatokisan-tena. Nefa zaho mieritreritry fa mila mahasaky magnohitry reo zay mihevitry fa ntsika miay araky gny nofotry.3Fa na izay aza, mandeha araky gny nofotry zahay, tsy mialy araky gny nofotry.4Fa gny fialia zay ialianay, tsy araky gny nofotry. Noho zay, mana hery baka agny andanitry reo mba hamoteha gny fanahy raty. Fa tsy manday ndra ino ndra ino gny hevi-pitaky ndreo.5Ho robatintsika koa reo raha bevata zay magnanga fanohera gny fahalala an'Andriagnanahary. Fa ntsika mihevitry gny hambabo gny tsiraikiraiky amy gny fagnenkea agn'i Kristy.6Sady miomana ntsika amy gny sazy amy gny fihetriky tsy fagnekea iaby iaby, laha vatany vo tanteraky gny fagnekeanareo.7Jereo soa zay eo aloanareo. Fa na ia na ia ro resy lahatry fa I ro Kristy, ao mba hampatiaro gny vatany I fa I tokoa ro Kristy, manahaky agny zay koa ntsika.8Eka fa na mieboebo kely avao zaho momba gny fahefanay , zay nome gny Tompo anay mba hanangana sady tsy hanimba anareo, tsy ho menatry aho.9Tsy tiako gny fampihorohoro anareo amy gny taratasiko.10Fa gny olo sasany misafa hoe: "Matotry voho mahery gny taratasiny, kanefa malemy ara-bata I. Tsy soa hojanjigny gny safany."11Ao mba ho hain'olo manahaky regny ahaiza fa reo safa ao amy gny taratasy tamy gny andro tsy nahateo anay ro magneho gny asa tokony hataonay lafa avy agny zahay.12Tsy mandeha lavitry zahay na mampitaha gnainay amy gny reo zay mirengy gnainy. Fa laha mandrefy gnainy amy hafa I reo ka mampitaha ny gnainy amy gny hafa, ka tsy ho mahasinto.13Zahay, ndra zay aza, tsy hirehareha mihoatry gny tokony ho izy. Fa ataonay avao zay misy gny mahity araky gny gnanondroan'Andriagnanahary anay, gny mahity zay mikasiky anareo.14Fa tsy mitao gny gnainay zahy lafa avy gny safa aminareo. Zahay ro lasa voalohany avao aminareo niaraky tamy gny safa soan'i Kristy.15Tsy mirehareha mohoatra ny fefy zahay gny momba gny asany sasany, kanefa koa antenainay fa hitombo gny finoanareo amy gny asa bevata miamby gny tsiraikiraiky sady amy gny fetriny iaby.16Fa zao ro antenainay, mba hahafahanay mivola gny safa soa ndra amy gny tany alavitry anareo aza. Tsy hirehareha momba gny asa fa vita tagny amy gny faritry hafa ntsika.17"Nefa ao gny raiky zay mihebohebo, hihebohebo ao amy gny Tompo."18Fa tsy gnazy raiky zay magnolotry gnainy ho ankatoavy, fa koa gnazy raiky zay nome gny Tompo.

Chapter 11
1Magniry aho mba ahafahanareo manenga ahy hanao hadala kelikely sasany. Fa tena manenga ahy tokoa nareo!2Fa saro-piaro gny momba anareo aho. Mana fahasarotam-piaro araky an'Adriagnanahary aminareo aho, hatramy gny nanomezako toky anareo tao amy gny fanambalia ho agny valy raiky avao. Gnanome toky aho ny hanolotry anareo manahaky ny virjiny malio ho agn'i Kristy.3Fa matahotry aho tsony, manahaky gny namitaha gny menara agn'i Eva tamy gny alala gny hafetseny, gny fandinihanaro mety hiala amy gny fanoloram-bata amy hitim-po sy malio amin'i Kristy.4Fa eritrerto hoe misy olo raiky avy hitory Jesosy hafa noho raiky torianay. Na eritrereto hoe mandramby Fanahy hafa noho zay rambesinareo nareo. Na eritrereto hoe mandramby safasoa hafa noho raiky zay norambesinareo nareo. Manenga any raha reny avao nareo!5Satria mieritreritry aho fa tsy farany ambany noho reo volany hoe apostoly anabo.6Fa na tsy nizary nandahatry safa aza aho, nizara tamy gny fahalala. Tamy gny fomba iaby sy tamy reo raha iaby ro nataonay ho hainareo izay.7Ka zaho va gnanota tamy gny fanetre-tenako mba hisondrota nareo? Fa nitory gny safa soan'Andriagnanahary maimaimpoana ho anareo aho.8Gnandrava reo fiangona hafa aho tamy gny alala gny fanekea fanohana baka amy ndreo mba ahafahako manompo anareo.9Lafa niaraky tamy nareo aho sy gnila fanampia, tsy gnanavesatry na ia na ia. Fa reo raha nilaiko ro nomeny reo mpirahalahy zay avy bak'agny Makedonia. Tamy gny raha iaby ro nitaoa gny safako tsy ho enta mavesatry aminareo aho, sady hanohy hanao izay.10Laha amiko ato gny fahamarinan'i Kristy, tsy hieny zay fireharehako zay any amy gny faritr'i Akaia.11Magnino? Satria tsy tiako va gnareo? Andriagnanahary mahalala.12Sady gny raha ataoko ro mbo ho ataoko avao, mba hahafahako mangala gny fitaraina noho gny fagnakiana ahy sy gny fitaraina noho reo zay tian-dreo hieboeboa ,fa tsy reo ro hita manao asa mitovy amy zay ataonay.13Fa gny olo manahaky zay ro apostoly sandoky sy mpiasa mamitaky. I reo manao sarintsary gny vatagny manahaky gny apostolin'i Kristy.14Sady zay ro tsy mahatseriky, fa na i Satana aza manoro gny vatany manahaky gny anjely gny fahazava.15Tsy mahatseriky koa laha manoro gny vatagny reo manahaky gny mpanompo gny fahamarina reo mpanompony. Gny anjaran-dreo dia zay mendriky gny asa ndreo.16Volaniko ndraiky hoe: "Ka enga hisy hieritreritry hoe adala aho. Fa laha manao agny zay nareo, rambeso manahaky gny adala aho ka mba hieboebo kelikely.17Zay volaniko momba ity fahatokia mieboebo ity ro tsy araky gny nivolan'i Tompo, fa misafa manahaky gny adala aho.18Fa maro gny olo no mieboebo araky gny vata, hieboebo avao koa aho.19Gnanenky ampifalia adala reo gnareo. Ka hoe mahitry gny vatanareo!20Fa mandefitry amy gny olo gnareo laha manandevo anareo, mandany anareo, manararaotry anareo, mandramby gny vatagny ho anabo noho nareo, na laha mamango tampify anareo I.21Ho volaniko amy gny fahafaham-barakanay fa malemy loatry zahay tamy gny fanaova agny zay. Laha misy mieboebo\_\_dia miresaky manahaky gny adala aho\_\_Izaho avao koa ro hihebohebo.22Hebreo va rozy? Zaho koa. Isiraelita va rozy? Zaho koa. Taranak'i Abrahama va rozy? Zaho koa.23Mpanompon'i Kristy va rozy?(Miresaky manahaky olo very say aho.) Mihoatry noho zay aho. Mbo niasa mare nihoatry noho zay aza aho, tan-gaja matetiky, tamy gny vango mihoatry gny fepetry, tamy gny fiatreha loza maro mahafaty.24Baka amy gny alala gny reo Jiosy no nandrabesako "vango efapolo latsaky raiky" Indimy.25Intelo aho no nivangoy tamy gny hazo. Indraiky aho no notorahy vato. Intelo aho no vaky sambo. Nandany aliky raiky sy andro raiky tan-draiky eny aho.26Nandeha tsy teteky aho, tamy gny loza gny ony, tamy gny loza gny reo mpandrava, tamy gny loza gny reo jentilisa, tamy gny loza tagny amy gny tanana, tamy gny loza tan'efitry tany, tamy gny loza tan-driaky eny, tamy gny loza baka amy ndreo rahalahy sandoky.27Fa tamy gny asa sy raha sarotry aho, tamy gny aliky tsy misy firoroa, tamy gny hamosary sy hetaheta, tamy gny fifalia hany matetiky, tamy gny nintsy sy tsy fanaova siky.28Ankoatry gny raha hafa, misy tindry isan'andro amiko noho gny fanahiako amy gny fiangona iaby.29Ia ro malemy, ka tsy malemy aho? Ia ro mampasiaky, ka tsy mirehitry aho?30Laha tsy maintsy mihebohebo aho, hihebohebo momba izay manoro agny reo fahalemeko.31Gnazy Andriagnanahary sy Babagn'i Tompo Jesosy, gnazy raiky zay deray mandrakizay, ro mahay fa tsy mavandy aho!32Ta Damaskosy, gny governora ambanin'Areta mpanjaka ro niamby gny tanan'i Damskosy mba hisambotry ahy.33Fa najotso tamy gny garaba te amy gny varavara kely raiky teo amy gny rindry aho, ka nilay gny tanany.

Chapter 12
1Zaho tsy maintsy mieboebo, fe tsy misy na ino na ino azo baka amin'izay. Fa zaho ro hanohy gny amy reo fahita sy reo fanambara baka amy gny Tompo.2Mahay lehilahy ao amin'i Kristy aho zay fatry amby folo tao lasa zay\_\_gna ao amy gny vata gna amonto gny vata, zaho tsy mahay, Andriagnanahary mahay\_\_nalay niakatry tany amy gny lanitry fahatelo.3Sady haiko fa io lehilahy io\_\_gna ao amy gny vata, gna amonto gny vata, zaho tsy mahay ,Andriagnanahary mahay\_\_4ka nalai tao amy gny paradisa sady nahare raha zay tena masy mare amy gny olo gny hivola azy.5Amy gny anara gny olo manahaky izay ro hieboebo aho. Fa amy gny agnara gny vatako ro tsy hieboebo aho, afa tsy gny momba reo fahalemeko.6Laha te hieboebo aho, tsy ho adala aho, fa te hivola gny marina. Fa hifehy vata amy gny fieboeboa aho, mba tsy hisy gna ia gna ia hihevitry ahy ho anabo noho zay hita amiko na re baka amiko.7Hifehy vata amy gny fieboeboa avao koa aho noho reo karaza fanambara miavaky reo. Noho zay, mba tsy ho feno fieboeboa aho, ka nasia fatiky gny nofotsiko, gny mpanday hafatr'i Satana hanakoronta ahy, mba tsy hieboebo loatry aho.8Intelo aho ro nisoloho tamy gny Tompo gny momba izay, mba hamafany anio amiko.9Ka hoy I tamiko hoe: "Ampy ho anao gny fahasoavako, fa gny hery ro natao ho lafatra ao amy gny fahalemea". Aleoko mieboebo mare gny amy gny fahalemeko, mba hipetraha gny herin'i Kristy amiko ato.10Noho izay lavariaky noho i Kristy ao amy gny fahalemea, amy gny fanevateva, amy gny koronta, amy gny fanenjeha sady ao amy gny fotoa sarotry aho. Fa na ombia na ombia malemy aho, dia matanjaky.11Lasa adala zaho! Gnareo ro nanery ahy amy zay, fa zaho ro tokony noderainareo. Tsy ambany mihitsy zaho noho reo zay ikehy hoe Apostoly anabo reo, ka na tsinontsino aza aho.12Reo famantara marina gny maha Apostoly ro notanterahy taminareo tamy gny fahareta, famantara sy fahagaga voho asa mahery.13Fa manino nareo ro tsy manan-danja noho reo fiangona sasany, ankoatry gny tsy maha vesatry aho ho agnareo? Manenga ahy noho izay fahadisoa izay!14Zao! Vonona ho avy fanintelony agny aminareo aho. Tsy ho vesatry ho anareo aho, fa zaho tsy mila izay aminareo. Gnareo ro ilaiko. Fa tsy gny agnaky ro tokony hihary ho agn'ireo ray aman-dreny. Fa koa, reo ray aman-dreny ro tokony hihary ho agny reo agnaky.15Zaho ro ho faly tanteraky handany sy ho lania ho agny gny fanahinareo. Laha mitea mare anareo aho, ka hotiavy ke va aho?16Ka na manahaky izay aza, tsy gnanavesatry anareo aho. Fa, satria aho fetsifetsy mare, ka zaho gnazy raiky zay nahazo anareo tamy gny fitaky.17Sa moa gnanararaotry anareo tamy gny alala gny olo zay nalefako tamy nareo aho?18Gnaniraky malaky agn'i Titosy ho agny aminareo aho, sady nalefako niaraky tamy gny reo rahalahy sasany. Sa moa gnanararaotry anareo i Titosy? Sa moa tsy miaraky lala ntsika? Sa moa tsy miaraky lia ntsika?19Sa moa mieritreritry gnareo fa nanomboky zay fotoa iaby zay ro niaro gny vatanay taminareo zahay? Eo alohan'Andriagnanahary, no ivolananay tao amin'i Kristy gny raha iaby mba ho fampahereza anareo.20Ka mavozo aho tsony lafa avy aho ka tsy hahita anareo araky gny fanantenako. Matahotry aho tsony tsy ho hitanareo araky gny fanantenanareo. Matahotry aho fa tsony mety hisy fifamalia, fialona, fireheta gny siaky, fikasa amy gny fitiava tena, fifosa, fiheboheboa sady fikorontana.21Matahotry aho tsony lafa mimpoly, ka hanetry ahy eo anilanareo gny Andriagnanahariko. Matahotry aho tsony mety halahelo gny amy reo maro nanota taloha teo, ka mbo tsy nibebaky tamy gny fahalotoa sy gny fijangajanga sady gny fijejojejoa feno faniria raty zay natao ndreo.

Chapter 13
1Fanintelony zao ro nandalovako aminareo aty. "Gny fiampanga iaby ro tsy maintsy miory amy gny porofo amy gny vavolombelo roa gna telo."2Fa nivola tamy reo zay nanota ao taloha sy tamy reo ambiny iaby lafa teo fanindroany, sady volaniko ndraiky izay: "Lafa avy ndraiky aho, ka tsy hiantra azy reo aho."3Mivola anareo anizay aho satria nareo ro mila porofo fa i Kristy ro mivola amy gny alalako. Tsy momoky amy nareo I. Fa koa, mahery ao amy nareo I.4Fa I nahanto amy gny fahalemea, nefa velo tamy gny herin'Andriagnanahary. Fa ntsika koa ro momoky ao aminy, kanefa ntsika ro miaraky miay amy gny herin'Andriagnanahary anivonareo.5Diniho gny vatanareo laha tianareo ho hita fa ao amy gny finoa gnareo. Tsapao gny vatanareo. Tsy mbo azonareo an-tsay va izay momba gny amy gny vatanareo fa i Jesosy Kristy ro ao amy nareo? Laha manahaky anareo ka tsy naharesy tamy gny fitsapa.6Sady zaho matoky fa nareo ro hanenky fa ntsika naharesy amy zay fitsapa zay.7Henaniky zao ntsika ro mivavaky amin'Andriagnanahary fa tsy afaky gny anao raha raty gnareo. Zaho tsy mivavaky gny afaky ahita fa ntsika ro nandresy amy gny fitsapa. Fa koa, zaho ro mivavaky gny mba ahafahanareo manao zay mety kanefa ntsika ro mety ho hita manahaky gny tsy nandresy tamy gny fitsapa.8Fa ntsika ro tsy afaky gny hanao raha manohitry amy gny fahamarina, fa ho agny gny fahamarina raiky avao.9Fa ntsika ro misinisiny lafa momoky sady mare aminareo. Fa ntsika avao koa ro mivavaky mba ho ataontsika feno gnareo.10Manoratry reto raha reto aho laha manalavitry aminareo aho ka tsy voatery manday anareo an-keloky amy gny fampiasa gny fahefako, zay nome gny Tompo ahy, mba ananganako anareo, sady tsy hanimba anareo.11Farany, ry rahalahy, misinisinia! Miasà ho amy gny famerena amy gny lohany, mahereza, mifanekea gny tsiraikiraiky, miaina am-piadana, sady gny Andriagnanahary gny fitiava sy gny fiadana ro hiaraky aminareo.12Mifampiarahaba gnareo amy gny fanoroha Masy.13Reo mpino iaby ro manao veloma anareo. [Fanamariha: Reo dikan-tsafa sasany ro manambatry gny andininy faha 13 amy gny andininy faha 12 sady manao gny andininy faha 14 ho andininy faha 13.]14Enga anie gny fahasoava gny Tompo Jesosy Kristy, gny fitiavan'Andriagnanahary, sy gny fiaraha amy gny Fanahy Masina ho ao aminareo iaby.